text: পাবনা মেডিকেল কলেজ বাংলাদেশের রাজশাহী বিভাগের নতুন শিক্ষাশহর হিসাবে পরিচিত হওয়া পাবনা শহরে অবস্থিত। ২০০৮ সালে এটি পাবনা মানসিক হাসপাতালের পাশে প্রতিষ্ঠা করা  হয়।
  
  ইতিহাস 
  প্রধানমন্ত্রীর নতুন মেডিকেল কলেজ প্রতিষ্ঠার ঘোষণা অনুযায়ী ২২-০৯-২০০৮ ইং তারিখে পাবনা মানসিক হাসপাতালের পেছনে দুটি পরিত্যক্ত ভবনে প্রশাসনিকভাবে পাবনা মেডিকেল কলেজের কার্যক্রম শুরু হয়। পরের বছর একই জায়গার ৩০ একর জমির উপর এর নির্মাণ কাজ শুরু হয়। ২০১৪ সালে ৬তলা প্রশাসনিক ভবনের কাজ শেষ হয়।বর্তমানে ৫০০ শয্যা বিশিষ্ট পাবনা মেডিকেল কলেজ হাসপাতালের নির্মানকাজ শুরু হওয়ার কথা থাকলেও, মাটি পরীক্ষা ছাড়া অন্য কোন কার্যক্রম লক্ষ্য করা যায়নি।
  
  অবস্থান 
  পাবনা জেলা শহরের হেমায়েতপুর এলাকার কাশিপুর হাটের অদূরে পাবনা মানসিক হাসপাতালে পাশেই পাবনা মেডিকেল কলেজটি অবস্থিত।
  
  একাডেমিক ভবন
  
  পাবনা মেডিকেল কলেজ হাসপাতাল 
  মেডিকেল কলেজ হাসপাতালের কাজ এখনো অসম্পূর্ণ। ২৫০ শয্যা বিশিষ্ট পাবনা সদর হাসপাতালে শিক্ষার্থীদের ইন্টার্নশিপ করতে হয়। 
  ২০১৯ সালে পরমাণু চিকিৎসা কেন্দ্র নির্মাণের কাজ শুরু হয়েছে।
  
  ছাত্রাবাস 
  ছেলেদের জন্য একাডেমিক ভবন থেকে অদূরে একটি ছাত্রাবাস  রয়েছে যা ২তলা বিশিষ্ট।
  
  মেয়েদের জন্য একাডেমিক ভবন এর অপর পাশে একটি মহিলা ছাত্রাবাস  করা হয়েছে যা ৩ তলা বিশিষ্ট।
  
  এবং ইন্টার্ন ডাক্তারদের জন্য রয়েছে পাবনা সদর হাসপাতাল সংলগ্ন ৪টি ভবন যার মধ্যে ৩টি ভবন তিনতলা বিশিষ্ট ও একটি ভবন একতলা বিশিষ্ট।একতলা বিশিষ্ট ভবনটি মূলত হাসাপাতাল পরিচালকের ভবন হলে, তা বর্তমানে ইন্টার্ন ডাক্তারদের ছাত্রাবাস  হিসেবে ব্যবহৃত হচ্ছে।
  
  সংগঠন 
  সন্ধানী ক্লাব
  মেডিসিন ক্লাব
  রোটারাক্ট ক্লাব 
  বর্তমানে সাময়িক নিষেধাজ্ঞার কারণে ক্লাব কার্যক্রম বন্ধ আছে।
  
  তথ্যসূত্র
  
  বহিঃসংযোগ 
  
   
   স্বাস্থ্য অধিদপ্তর
  
  বিষয়শ্রেণী:বাংলাদেশের সরকারি মেডিকেল কলেজ
  বিষয়শ্রেণী:পাবনা জেলার কলেজ
  বিষয়শ্রেণী:রাজশাহী বিভাগের শিক্ষা প্রতিষ্ঠান
  বিষয়শ্রেণী:রাজশাহী বিশ্ববিদ্যালয়ের অধিভুক্ত শিক্ষা প্রতিষ্ঠান
  বিষয়শ্রেণী:২০০৮-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:বাংলাদেশের হাসপাতাল
title: পাবনা মেডিকেল কলেজ